Pagsasao a Kambot

Ti pagsasao a Kambot ammo pay a kas Ap Ma (Ap Ma Botin, Botin, ken Karaube), ket ti pagsasao a Ramu–Akinbaba a Sepik ti Papua Baro a Guinea iti saan a nalawag a pannakaikabagian.

Naikeddeng idi ti Kambot iti pamili a Grass iti kaunegan ti Ramu babaen da Laycock ken Z'graggen (1975). Nupay kasta, nabiruk ni Foley (2005) a ti datos ket saan a mangsuporta iti daytoy a pannakaikeddeng. Nagtunosda Foley ken Ross (2005) a ti pagsasao ket maitagikua iti pamilia a Ramu – Akinbaba a Sepik; nupay kasta, ti puestona iti pamilia ket agtaltalinaay a saan a nalawag.

Insingasing ni Foley (1986) a ti Kambot ket nagbulbulod kadagiti pangsandina manipud iti pagsasao nga Iatmul iti pamilia a Sepik (sasao a Ndu). Ti singasingna idi a ti nyɨ 'I' (1sg), wɨn 'thou' (2sg), ken nun 'ye' (2pl) ket naala manipud iti Iatmul nyɨn 'thou', wɨn 'I', ken nɨn 'we', nga agraman iti panagbalasiw iti tao. A daytoy ket ti Iatmul a mabalin a tinawtawagan ti Kambot ti nyɨn "you", ken isuda ket nagus-usarda iti dayta a pangsandi para iti bukodda a bagbagi, ken nagresultaan iti dayta ti kayatna a sawen ti "I". Nupay kasta, impakita da Ross (2005) ken Pawley (2005) a ti agasmang ti pangsandi ket saan a nabulbulod. Indihenio dagiti pangsandi ti Kambot, gapu ta adda nalawag a pakaitunosanda iti sasao a Ramu. Iti pannakaipada, dagiti pangsandi ti Iatmul ket saan a binulod manipud iti Kambot, gapu ta adda dagiti pakaitunosanda kadagiti sabali a sasao a Ndu.

Dagiti nagibasaran 

 
 
 
 

Sasao a Ramu
Dagiti pagsasao ti Papua Baro a Guinea